COLOR เดินหน้าลุยผลิต “ทุ่นโซลาร์ลอยน้ำ” เต็มสูบ
COLOR เร่งเครื่องเดินหน้าธุรกิจใหม่ ลุยผลิตทุ่นโซลาร์ลอยน้ำ “Floating Solar” เต็มสูบ พร้อมตั้งบ.ย่อย ผลิตและจำหน่ายอุปกรณ์ท่อระบายน้ำใต้ดิน สายไฟและสายสื่อสารใต้ดิน ลุ้นรายได้เพิ่มดันมาร์จิ้น
COLOR เร่งเครื่องเดินหน้าธุรกิจใหม่ ลุยผลิต “ทุ่นโซลาร์ลอยน้ำ” เต็มสูบ พร้อมตั้งบ.ย่อย ผลิตและจำหน่ายอุปกรณ์ท่อระบายน้ำใต้ดิน สายไฟและสายสื่อสารใต้ดิน  
24 พ.ย. 2564

บริษัท สาลี่ คัลเล่อร์ จำกัด (มหาชน) หรือ COLOR ผู้ผลิตและจำหน่ายเม็ดพลาสติกมาสเตอร์แบตซ์ เม็ดพลาสติกคอมพาวด์ และสีผสมพลาสติกชนิดผง หลังจากโชว์ผลงานไตรมาส 3 โตต่อเนื่อง บริษัทฯเร่งเครื่องเดินหน้าธุรกิจใหม่เต็มกำลัง
โดย นายพีรพันธ์ จิวะพรทิพย์ กรรมการผู้จัดการ เปิดเผยว่าความคืบหน้าของธุรกิจพลังงานทดแทน ภายใต้บริษัท เดอะ บับเบิ้ลส์ จำกัด ตอนนี้ทดสอบระบบการผลิตเรียบร้อยแล้ว พร้อมลุยผลิตทุ่นโซลาร์ลอยน้ำ (Floating Solar) และจะสามารถส่งต่อให้กับลูกค้าในมือได้  ล่าสุดประกาศจัดตั้งบริษัท ซับเทอร่า จำกัด เพื่อผลิตและจำหน่ายอุปกรณ์ท่อระบายน้ำใต้ดิน สายไฟและสายสื่อสารใต้ดิน อย่างไรก็ดีเป็นผลดีต่อผู้ถือหุ้น ได้ลุ้นรายได้เพิ่ม มาร์จิ้นพุ่ง สามารถสร้างผลตอบแทนดีได้ในอนาคต